Powerslave
"Powerslave" on Iron Maideni viies stuudioalbum. Albumi andis 1984. aasta septembris välja plaadifirma EMI. Albumilt anti välja singlid "2 Minutes to Midnight" ja "Aces High". Esimest korda ei muutunud bändi koosseis võrreldes eelmise albumiga. Albumi reklaamimiseks korraldati maailmaturnee "World Slavery Tour", mis kestis 9. augustist 1984 kuni 5. juulini 1985. Ühtekokku anti turnee raames 190 kontserti. Turnee salvestistega andis bänd välja kontsertalbumi "Live After Death".